b'\n_START_ARTICLE_\nVilajet\n_START_PARAGRAPH_\nVilajet (eller velajet, wilayah, wilaya eller viloyat) er et fra arabisk stammende ord, der bruges som betegnelse for et (oprindeligt tyrkisk) forvaltningsomr\xc3\xa5de eller en provins, i spidsen for hvilken st\xc3\xa5r en guvern\xc3\xb8r eller vali. Hvert vilajet deles i flere sandjak\xe2\x80\x99er (eller sandschak\xe2\x80\x99er - tyrkisk ord, der egentlig betyder fane), der styres af lavere embedsm\xc3\xa6nd. Et sandjak (eller liva) deles atter i distrikter og kommuner._NEWLINE_I nyere tid (20. og 21. \xc3\xa5rhundrede) anvender blandt andre f\xc3\xb8lgende lande ben\xc3\xa6vnelsen: Afghanistan, Algeriet, Indonesien, Malaysia, Marokko, Mauretanien, Oman, Sudan, Tunisien, Turkmenistan, Tadjikistan, Uzbekistan.'